Juancho Hernangómez

Chuanas Albertas „Chuančo“ Hernangomesas Geueras (, g. 1995 m. rugsėjo 28 d.) – Ispanijos krepšininkas.

Karjera

Madrido „Estudiantes“ (2014–2016) 
Rungtyniavęs Madrido „Real“ jaunimo komandoje, 2012 m. jis pasirašė sutartį su Madrido „Estudiantes“ dublerių komanda. 2014 m. jis prisijungė prie Madrido „Estudiantes“ komandos ir 2016 m. jis tapo ACB metų jaunuolis, vidutiniškai pelnydamas 9,7 taškus, atkovodamas 5,7 kamuolius per rungtynes.

NBA (2016–2023) 
2016 m. NBA naujokų biržoje Denverio „Nuggets“ pasirinko jį 15-uoju šaukimu. 2016 m. rugpjūčio 9 d. jis pasirašė NBA sutartį su komanda. Debiutiniame sezone jis vidutiniškai pelnė 4,9 taškus per rungtynes.

2017-2018 m. NBA sezono pradžioje jis susirgo mononukleoze ir savo antrajame sezone sužaidė tik 25-ias rungtynes.

2020 m. vasario 5 d. jis išmainytas į Minesotos „Timberwolves“ komandą.

2021 m. rugpjūčio 25 d. jis išmainytas į Memfio „Grizzlies“, o rugsėjo 15 d. – į Bostono „Celtics“.

2022 m. sausį jis išmainytas į San Antonijo „Spurs“.

2022 m. vasario 9 d. jis išmainytas į Jutos „Jazz“, tačiau jam sužaidus tik 17 rungtynių jo sutartis buvo nutraukta.

2022 m. liepos 27 d. jis pasirašė vienų metų sutartį su Toronto „Raptors“. 2023 m. vasarį jo sutartis buvo nutraukta.

Šalies rinktinė 
C. Hernangomesas atstovavo Ispanijos vyrų krepšinio rinktinei 2013 m. jaunimo iki 18 metų Europos krepšinio čempionate, kuriame iškovojo bronzą. 2014 ir 2015 m. jaunimo iki 20 metų Europos krepšinio čempionatuose iškovojo sidabrą.

Jis debiutavo Ispanijos suaugusiųjų vyrų rinktinėje 2017 m. Europos krepšinio čempionate, kuriame vidutiniškai pelnė 8,4 taškus ir iškovojo bronzą. Jis taip pat atstovavo rinktinei 2019 m. pasaulio krepšinio čempionate, kuriame rinktinė iškovojo auksą.

2022 m. Europos krepšinio čempionate C. Hernangomesas finalinėse rungtynėse prieš Prancūzijos rinktinę pelnė 27 taškus, bei padėjo rinktinei iškovoti pergalę ir tapti čempionais. Čempionate jis vidutiniškai pelnė 12,8 taškus per rungtynes.

Asmeninis gyvenimas 
C. Hernangomeso mama Margarita ir brolis Vilis – taip pat profesionalūs krepšininkai.

Išnašos 

Ispanijos krepšininkai